Kenutábor a Tisza-tónál augusztus 1-7-ig Poroszlón (Tiszató-kemping)
A Tisza-tó varázslatos szépségű természetvédelmi területe hazánknak.
Minek menjek egy unalmas tóra evezni? – kérdezik, akik voltak már vízitúrán. A válasz egyszerű. Azért, hogy ez a kérdés soha többé ne merüljön föl. A Tisza-tó zegzugos csatornáival, nádasaival, surranóival talán a legváltozatosabb hazai víz. Páratlan szépségei csak a Kis-Balaton csodás evezős útjaihoz hasonlíthatók. Láttál már a tó közepén csupasz ujjakkal meredező erdőt? Megdöbbentő látvány – egy életre szóló élmény – miként az is, ahogyan a vízimadarak élettel töltik meg azt a különös tájat. A Tó flórája – faunája páratlan. Sokan a szabályzás előtti Tisza reinkarnációjaként tekintenek rá – nem alaptalanul. 
•	Ha  láttad, bizonyosan nem kell győzködjünk, ha pedig még nem, úgy tarts velünk, és tapasztald meg a csodát, amikor egy kenun suhanva észrevétlen részévé válsz a tisza-tavi nádasok nyüzsgő életének. Az öt napos túrán bejárjuk a Tisza-tó civilizációtól elzárt, érintetlen területeit. Kezdőknek is ajánljuk. Ha itt nem szeretsz bele a vízitúrázásba, akkor sehol!
A táborba harmadik osztálytól várunk titeket. Ha szeretnéd megtapasztalni a  természet közelségét, gyere velünk táborozni! Kalandvágyó szülők is jöhetnek.
Utazás külön busszal. Részvételi díj: 35.000.-Ft (utazás, kemping, háromszori étkezés, kenubérlés, tapasztalt kormányosok és túravezető)Maximális létszám 20 fő
Sátorban alszunk, ha nincs sátrad tudunk adni. Ha nem tudsz úszni, a mentőmellény biztonságot ad. Az ebédet magunk főzzük, sátrunkat magunk állítjuk fel és bontjuk le, egy hétig úgy élünk,mint az indiánok. 
Szeretettel várunk mindenkit: De Petris Ági néni és Galiné Szabó Kata néni
Jelentkezési lap
A jelentkező gyermek neve:………………………………………………………………………………………………..
Osztálya:……………………………………………………………………………………………………………………………..
e-mail cím:…………………………………………………………………………………………………………………..........
megjegyzés:…………………………………………………………………………………………………………………………
szülő aláírása:………………………………………………………………………………………………………………………